Document ID: /fineweb-2-swissfilter-quality_10-filterrobots/filtered/02816.jsonl.gz/139

ZAGREBAČKA policija je u suradnji s Ravnateljstvom policije te u koordinaciji s Uskokom dovršila kriminalističko istraživanje nad 11 muških i šest ženskih osoba starosti od 22 do 46 godina zbog sumnje da su počinile kaznena djela zločinačkog udruženja i prevare u sastavu zločinačkog udruženja.
Sumnja se da je 26-godišnjak povezao u zajedničko djelovanje preostalih 16 osoba te su u sastavu zločinačkog udruženja od početka listopada do sredine studenog ove godine na području Zagreba činili kaznena djela na štetu više osoba starosti od 64 do 93 godine.
Policija je opisala način na koji je banda varala ljude
Utvrđena je sumnja da su s takozvanih radnih telefona svakodnevno nasumice iz telefonskog imenika nazivali veći broj osoba, lažno se predstavljali i kroz razgovor doznavali koje su životne dobi, žive li same i posjeduju li kod kuće ili na bankovnim računima veće količine domaćeg i stranog novca.
Potom su ih dovodili u zabludu govoreći im da je novac koji posjeduju krivotvoren i da ga trebaju zamijeniti te su im ujedno ponudili osiguranje nakita koji posjeduju.
Ukupna protupravna korist koji su okrivljenici na opisani način pribavili iznosi najmanje 1.3 milijuna kuna. Nakon dovršenog kriminalističkog istraživanja 15 osumnjičenih je predano pritvorskom nadzorniku, jedna je osoba trenutno nedostupna policiji te se za njom intenzivno traga, dok se jedna osoba od ranije nalazi u istražnom zatvoru.
Prevareni Zagrepčanin-Vikao sam supruzi neka ne daje novce
Među prevarenima je i bračni par Borojević. Sve je počelo telefonskim pozivom žene koja se predstavila kao djelatnica iz banke.
“Ja poklopim slušalicu telefona i ja joj velim ‘čujte, gospođo, nemamo što razgovarati’, ona meni-‘Zašto ste poklopili slušalicu?’ Jer ja nemam što s vama o tome razgovarati. I poslije ona opet zove i kaže ‘dajte mi gospođu’ i ja sam je dao njoj”, ispričao je u razgovoru za RTL Gojko Borojević iz Zagreba.
Njegova supruga Ljubica nasjela je na priču da je sva ušteđevina koju ima krivotvoren novac i da ga je potrebno zamijeniti.
…
“Ja sam povjerovala da je to istina, da je banka mene prevarila. Veli moja kći, ne može tebe banka prevariti, mama, ne može tebe banka prevariti”, rekla je Ljubica. Lažna bankarica najavila je dolazak lažnog policajca koji će od njih preuzeti i zamijeniti novac.
“Kad je došao na vrata, ja mu kažem – dajte mi papir da ste vi došli tu meni u kuću – on meni da nema nikakvog papira, da je on policajac i pokazuje mi policijsku značku. I ja njoj vičem-‘Nemoj davati novce, novce nemaš.’ Ona njemu dala čitavu šaku, on je zgrabio i kidnuo odmah”, dodao je Gojko. U manje od pet minuta ostali su bez životne ušteđevine.
“Ukupno mi je ukradeno 2300 eura i trebaju mi to vratiti, neka on proda auto i neka mi te novce vrati”, rekla je Ljubica.
Anonimna žrtva-Osjećam se prevareno i nesretno
Još jedna žrtva iz Zagreba željela je ostati anonimna. Teško joj je povjerovati da je na takvu priču uopće nasjela.
“Kako me ona nazvala i kako smo prekinuli razgovor, on se već pojavio na vratima, znači da je tu negdje bio. On je došao, uzeo novce i otišao. Išao je susjed za njim da će ga uloviti, međutim, on je negdje ostavio auto i autom je pobjegao, više ga nije bilo nigdje”, prepričala je žrtva. Ukradeno joj je tri tisuće eura.
“Loše se osjećam, i prevareno i nesretno. Ostala sam bez svega, da bar nešto dobijem od toga, bila bih zadovoljna, samo bojim se da ništa od toga neće biti”, zaključila je.
Znate li nešto više o temi ili želite prijaviti grešku u tekstu?
var finished_rendering = function (obj) {
$(".fb-loader").addClass("display-none"); setInterval(function () { var height = $(".fb-loader").next('.fb-comments').children().height(); if (height === 0) { $('.fb-warn-login-holder').show(); } else { $('.fb-warn-login-holder').hide(); } }, 500);
}
window.fbAsyncInit = function () { FB.Event.subscribe('xfbml.render', finished_rendering); };
(function (d, s, id) { var js; const fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id;
js.src = "//connect.facebook.net/hr_HR/sdk.js#xfbml=1&version=v13.0&appId=216060115209819"; fjs.parentNode.insertBefore(js, fjs); }(document, 'script', 'facebook-jssdk'));
Izvor-www.index.hr
Dio Vijesti.TV medije.